**POŠILJANJE PODATKOV NA FURS**

**za namene izvajanja sporazuma FATCA**

**Tehnično navodilo o obliki in načinu dostave informacij o finančnih računih poročevalskih finančnih institucij Finančni upravi RS**

**Tehnični protokol**

**SEPTEMBER 2021**

**Identifikacija dokumenta:**

|  |  |
| --- | --- |
| **Naziv dokumenta:** | Pošiljane podatkov po FATCA XML shemi na FURS |
| **Kratek naziv dokumenta:** | Tehnični protokol |
| **Verzija dokumenta:** | 2.1 |
| **Dokument izdelal:** | FURS, GFU |
| **Datum dokumenta:** |  |
| **Prejemniki dokumenta:** | FATCA zavezanci, FURS |

**Zgodovina sprememb:**

|  |  |  |  |
| --- | --- | --- | --- |
| Verzija | Datum | Avtor spremembe | Opis |
| 1.0 | 8. 10. 2014 | FURS, GFU | Osnutek dokumenta. |
| 1.1 | 9. 1. 2015 | FURS, GFU | Dopolnitve. |
| 1.2 | 11. 3. 2015 | FURS, GFU | Definicija sporočil in obvestil. |
| 1.3 | 10. 4. 2015 | FURS, GFU | Preverjanje obveznih elementov. |
| 1.4 | 12. 6. 2015 | FURS, GFU | Dodatne kontrole pri sprejemu sporočil. |
| 1.5 | 16. 5. 2016 | FURS, GFU | V prilogi je seznam dodatnih kontrol pri sprejemu xml sporočil. |
| 1.6 | 14. 6. 2016 | FURS, GFU | Dodatni opis kontrole v točkah 1.1 in 4. |
| 1.7 | 11. 5. 2017 | FURS, GFU | Sprememba sheme, dig. podpis. |
| 1.8 | 20. 4. 2018 | FURS, GFU | Dodatne kontrole pri sprejemu sporočil. |
| 1.9 | 8. 5. 2019 | FURS, GFU | Dodatne kontrole pri sprejemu sporočil. |
| 2.0 | 6. 10. 2020 | FURS, GFU | Dopolnitve in nova priloga: »FATCA - Seznam kod napak«. |
| 2.1 | 6. 9. 2021 | FURS, GFU | Dopolnitve (parameter »packageType)«. |

**VSEBINA**

[1 Uvod 4](#_Toc81826607)

[1.1 Verzija sheme 4](#_Toc81826608)

[2 Vrste sporočil 4](#_Toc81826609)

[2.1 Začetno sporočilo 4](#_Toc81826610)

[2.2 Popravljalno sporočilo 5](#_Toc81826611)

[3 Poimenovanje elementov sporočila 6](#_Toc81826612)

[3.1 Poimenovanje sporočila in posameznih zapisov sporočila 6](#_Toc81826613)

[4 Predmet in način izmenjave podatkov 7](#_Toc81826614)

[4.1 Spletne storitve za izmenjavo podatkov 7](#_Toc81826615)

[4.2 Metoda »SendPackage« (pošiljanje datotek na FURS) 8](#_Toc81826616)

[4.2.1 Podpis datoteke 8](#_Toc81826617)

[4.2.2 Poimenovanje datoteke 8](#_Toc81826618)

[4.3 Metoda »ReceivePackage« (sprejem povratnih informacij iz FURS) 9](#_Toc81826619)

[4.4 Preveritev veljavnosti sporočila po FATCA XML shemi 9](#_Toc81826620)

[4.5 Prejem povratnih informacij s strani IRS 10](#_Toc81826621)

[4.6 Reševanje napak 11](#_Toc81826622)

[5 Roki za izmenjavo podatkov 11](#_Toc81826623)

[6 Tretje osebe kot ponudniki storitev 11](#_Toc81826624)

[6.1 Pridobitev digitalnega in strežniškega potrdila 11](#_Toc81826625)

[6.2 Način oddaje obrazca 11](#_Toc81826626)

[7 Priloge 12](#_Toc81826627)

# Uvod

Navodilo za dostavo informacij v skladu s Sporazumom med Vlado Republike Slovenije in Vlado Združenih držav Amerike o izboljšanju spoštovanja davčnih predpisov na mednarodni ravni in izvajanju FATCA (v nadaljevanju: Navodilo za dostavo informacij), objavljen v [Prilogi 18](C://Users/ZorcN/Downloads/2021-01-2778-2006-01-6164-npb19-p18%20(4).pdf) [Pravilnika o izvajanju Zakona o davčnem postopku − ZDavP-2](http://www.pisrs.si/Pis.web/pregledPredpisa?id=PRAV7927) (Uradni list RS, št. 30/17 in 80/19 - sprememba) opredeljuje, da se podatki po FATCA sporazumu na Finančno upravo Republike Slovenije (v nadaljevanju: FURS) pošiljajo v skladu s Tehničnim protokolom.

Tehnični protokol določa:

* vrste sporočil,
* predmet izmenjave
* način izmenjave podatkov,
* roke za izmenjavo podatkov.

## Verzija sheme

Podatki se po 1. 1. 2017 na FURS pošiljajo v verziji sheme 2.0.

Verzija 2 sheme uporablja *namespace*.

|  |  |
| --- | --- |
| ***Namespace v verziji 1.1.*** | ***Namespace v verziji 2.0.*** |
| urn:oecd:ties:fatca:v1 | urn:oecd:ties:fatca:v2 |
| urn:oecd:ties:stffatcatypes:v1 | urn:oecd:ties:stffatcatypes:v2 |
| urn:oecd:ties:isofatcatypes:v1 | urn:oecd:ties:isofatcatypes:v1 |
| **-** | urn:oecd:ties:stf:v4 |

FATCA XSD shema:



# Vrste sporočil

## Začetno sporočilo

Začetno sporočilo se uporablja, ko poročevalska finančna institucija (v nadaljnjem besedilu: poročevalska FI) prvič poroča podatke o finančnih računih za določeno poročevalsko obdobje. Rok za prvo poročanje je do 31. 5. tekočega leta za podatke preteklega poročevalskega obdobja (naveden rok velja za sporočila, ki so posredovana na FURS od leta 2020 dalje, prej je bil rok 30. 6.). Če poročevalska FI poroča podatke o računih, o katerih še ni poročala v že poslanem začetnem sporočilu, jih poroča kot začetne (v novem začetnem sporočilu). O istem računu poročevalska FI za določeno poročevalsko obdobje lahko poroča le v enem začetnem sporočilu.

Telo začetnega sporočila je sestavljeno iz dveh sklopov XML elementov in sicer:

* *ReportingFI* (sklop Poročevalska FI)
* *ReportingGroup* (sklop Poročevalska skupina), ki jo sestavlja eno ali več poročil o računih *(AccountReport)*

Sklop *ReportingFI* ima le en zapis, v katerem se nahajajo matični podatki poročevalske FI. Sklop *ReportingGroup* ima lahko več zapisov in sicer po enega za vsak račun, o katerem se poroča.

Vsak zapis ima svoj enoumni identifikator (element *DocRefId*) ter identifikator zapisa (element *DocTypeIndic*), ki omogoča identifikacijo posredovanega sporočila. V primeru začetnega sporočila se v element *DocTypeIndic* vpiše »FATCA1«. To vrednost se vpiše v primeru posredovanja informacij, ki jih IRS še ni sprejel ali so bile predhodno stornirane. V primeru, da pri oddaji sporočila pride do napake, ker obvezni elementi niso bili izpolnjeni, oziroma pride do težave pri sprejemu, poročevalska FI ponovno posreduje celotno datoteko in v element »*DocTypeIndic* (identifikator zapisa)« vpiše »FATCA1«.

## Popravljalno sporočilo

Popravljano sporočilo se uporablja za popravljanje že poslanih podatkov določenega poročevalskega obdobja, vendar šele potem, ko je poročevalska FI prejela povratno statusno sporočilo z IRS. Šele po prejemu povratnega statusnega sporočila z IRS je nato mogoče poslati popravljalno sporočilo z vrednostjo elementa *DocTypeIndic* »FATCA2« ali »FATCA3« ali »FATCA4«.

Telo popravljalnega sporočila je po svoji strukturi popolnoma enako začetnemu sporočilu. Sestavljeno je iz sklopov *ReportingFI* in *ReportingGroup*, ki vsebuje enega ali več zapisov Poročilo o računu (*AccountReport*). Razlika v strukturi je le v specifikaciji zapisa, kjer ima vsak zapis poleg enoumnega identifikatorja (*DocRefId)* in oznake zapisa (*DocTypeIndic*), ki ima vrednost »FATCA2«, »FATCA3« ali »FATCA4«, še element *CorrDocRefId,* ki mora vsebovati DocRefId tistega zapisa, ki ga popravljalni zapis popravlja ali stornira, ter element *CorrMessageRefID*, ki mora vsebovati *MessageRefID* tistega sporočila, ki se popravlja ali stornira.

Popravljalno sporočilo je mogoče oddati kot:

**»FATCA2« – popravki** – vrednost se vpiše zgolj v primeru, ko poročevalska FI posreduje popravek informacij, za katere je od IRS prejela obvestilo o napaki, ki je privedla do nepravilnega ali nepopolnega poročanja. Ponovno se poroča popravek sklopa, ki se popravlja.

**»FATCA3« – storno** – vrednost se poroča, če poročevalska finančna institucija želi stornirati prvotno sprejete zapise na IRS. Storno zapis se lahko posreduje zgolj v naslednjih primerih:

* ni podatka o TIN imetnika računa ali pretežnega lastnika ZDA (oziroma obvladujoče osebe),
* nepravilen podatek o TIN imetnika računa ali pretežnega lastnika ZDA (oziroma obvladujoče osebe),
* nepravilen podatek o imenu imetnika računa ali pretežnega lastnika ZDA (oziroma obvladujoče osebe),
* nepravilen podatek o imenu in naslovu imetnika računa ali pretežnega lastnika ZDA (oziroma obvladujoče osebe),
* ni podatka o TIN ali o datumu rojstva posameznega imetnika računa ali pretežnega lastnika ZDA (oziroma obvladujoče osebe),
* ni podatka TIN ali nepravilen podatek o datumu rojstva posameznega imetnika ali pretežnega lastnika ZDA (oziroma obvladujoče osebe).

Prvotno poslani zapisi se morajo ponovno poslati z vrednostjo »FATCA3«, s katero se razveljavi prvotno poslane zapise. Spremenjeni zapisi se morajo nato naknadno poslati z vrednostjo »FATCA1« kot **novo.**

**»FATCA4« – dopolnitve** – vrednost se poroča, če poročevalska finančna institucija sama ugotovi napake v informacijah, ki so bile predhodno poslane, in jih je IRS že sprejel in obdelal.

Kadar poročevalska finančna institucija pošlje popravke (»FATCA2«), storno (»FATCA3«) ali dopolnitve (»FATCA4«), se v elementu *CorrMessageRefID* (sklic na začetno sporočilo) vpiše ustrezen prvotni sklic sporočila, ki se popravlja ali stornira. *CorrMessageRefID* se vpiše tako na nivoju *Reporting FI* kot tudi na nivoju posameznega *AccountReporta*, ki se popravlja.

Pri posredovanju inicialnega sporočila (»FATCA1«) se elementov *CorrMessageRefId* **in** *CorrDocRefID*ne vključuje niti ne izpolnjuje.

Pošiljanje FATCA sporočila v primeru popravkov – storno zapisa (vrednost elementa *DocTypeIndic je* »FATCA3«) je primeroma opisano v naslednjem scenariju od 1 do 9:

1. Poročevalska FI pošlje začetno sporočilo z vrednostjo elementa *DocTypeIndic* »FATCA1« na FURS.
2. Tehnična potrditev začetnega sporočila »FATCA1« s strani FURS.
3. Vsebinska zavrnitev začetnega zapisa »FATCA1« s strani IRS zaradi napake v elementu »TIN«.
4. Poročevalska FI pošlje storno zapis »FATCA3« na FURS.
5. Tehnična potrditev storno zapisa »FATCA3« s strani FURS.
6. Vsebinska potrditev storno zapisa »FATCA3« s strani IRS.
7. Poročevalska FI pošlje novo začetno sporočilo »FATCA1« na FURS.
8. Tehnična potrditev novega začetnega sporočila »FATCA1« s strani FURS.
9. Vsebinska potrditev novega začetnega zapisa »FATCA1« s strani IRS.

S korakom 9) je poročanje v primeru popravkov zaključeno.

**2.3. Ničelno sporočilo**

Če poročevalska FI za določeno poročevalsko obdobje nima podatkov po tem, ko je izvedla vse postopke dolžne skrbnosti, mora poslati ničelno sporočilo. Vzorec ničelnega sporočila je razviden spodnji priponki; objavljen pa je tudi na spletni strani FURS v razdelku Tehnične informacije/Tehnične zahteve za pošiljanje informacij Finančni upravi RS.

Vzorec FATCA ničelnega sporočila:



# Poimenovanje elementov sporočila

## Poimenovanje sporočila in posameznih zapisov sporočila

**Element *MessageRefId* in *DocRefID***

***MessageRefID* (enolična oznaka sporočila)** – enolična sklicna številka sporočila, ki jo določi poročevalska FI in pošiljatelju omogoča identifikacijo posredovanega sporočila. Enolična oznaka velja za konkretno poročevalsko finančno institucijo.

***DocRefID* (identifikacija zapisa) –** enolična oznaka zapisa, ki se določi za vsako ničelno sporočilo, poročilo o računu ali skupinsko poročanje ter za vsako poročevalsko finančno institucijo, sponzorja ali posrednika (če obstaja). Isti DocRefId (identifikacija zapisa)se ne sme ponovno uporabiti v okviru FATCA poročanja.

Vsebina obeh elementov mora ustrezati naslednji obliki: [GIIN\_FI].[NAKLJUCEN\_NIZ].

Pomen:

|  |  |
| --- | --- |
| Element | Vsebina |
| GIIN\_FI | GIIN FI. V primeru skladov to pomeni, da se mora uporabiti GIIN sklada (GIIN tipa SF, ki je naveden v elementu *ReportingFI*), če z njim že razpolaga, in ne GIIN sponzorja. |
| NAKLJUCEN\_NIZ | Naključno zaporedje alfa numeričnih znakov. Priporočena je uporaba GUID postopka, vendar lahko FI uporabijo tudi druge postopke (npr. t*imestamp* priprave dokumenta). Vsebina elementa ne sme vsebovati več kot 200 znakov. |

Posamezni deli elementa morajo biti ločeni z znakom ».« (pika).

Vsebina obeh elementov se lahko ponovi le enkrat. V primeru, da je poročevalska FI že posredovala podano vrednost (bodisi znotraj istega dokumenta, ali pa v predhodnem dokumentu), se FATCA sporočilo zavrne.

# Predmet in način izmenjave podatkov

Izmenjava podatkov med poročevalskimi FI in FURS se izvaja prek spletnega servisa (SOAP/WS). Identifikacija uporabnikov se izvaja s kvalificiranim digitalnim potrdilom poročevalskih FI in FURS. Digitalno potrdilo morajo institucije pridobiti pri enem izmed pooblaščenih overiteljev (Ministrstvo za javno upravo, Nova Ljubljanska banka d.d., Pošta Slovenije d.o.o. in Halcom d.d.) in same registrirati v sistemu eDavki (navodilo za registracijo strežniškega potrdila v sistemu eDavki je priloga tehničnega protokola). Spletni servis je nameščen na portalu eDavki FURS in ga poročevalske FI (odjemalci) v vseh primerih kličejo iz svojih aplikacij.

## Spletne storitve za izmenjavo podatkov

Za izmenjavo podatkov FURS v vlogi ponudnika storitve zagotovi spletne storitve ZBSB2BService (SendPackage, ReceivePackage, AckPackage) po komunikacijskem standardu ZBS\_B2B v.2.12 (ali višjo). Poročevalske FI lahko dostopajo do spletne storitve ZBS\_B2BService preko ZBS\_B2B aplikacije ali pa v ta namen razvijejo svojo informacijsko rešitev. Za dodatne informacije glede uporabe spletne storitve ZBS\_B2BService se poročevalske FI obrnejo na Združenje bank Slovenije.

Ne glede na način dostopanja do spletne storitve ZBS\_B2BService so Poročevalske FI v vlogi navadnega odjemalca in pošiljajo poročila FURS-u preko metode **»SendPackage«.** Povratne informacije (statusno sporočilo) poročevalske FI pridobijo s klicem metode **»ReceivePackage«,** sprejem pa potrdijo z metodo **»AckPackage«.** Na navedeni način poročevalske FI pridobijo povratne informacije tako od FURS kot tudi od IRS. Vrednost parametra **»packageType« mora biti v klicih obeh metod »SendPackage« in »ReceivePackage« »FURSFATCA«.**

## Metoda »SendPackage« (pošiljanje datotek na FURS)

Metoda omogoča poročevalskim FI, da posredujejo datoteke v skladu z veljavno FATCA XML shemo. Za vsak uspešno prejet dokument preko metode **»SendPackage«,** FURS vrne tehnični status »messageResult=OK«.

Vrednost parametra »packageType« v klicu metode »SendPackage« mora biti »FURSFATCA«.

V primeru nepravilnega parametra »packageType«, FURS vrne tehnični status »UnsupportedPackageType«.

### Podpis datoteke

Vsaka izmenjana datoteka mora biti elektronsko podpisana in kompresirana s pomočjo PKZIP algoritma. Digitalen podpis je implementiran v vmesniku ZBSB2B (parameter signedFileHashSHA1RSA). V primeru uporabe ZBSB2B aplikacije je potrebno aplikacijo nadgraditi na verzijo 2.12 (ali višjo) in vklopiti digitalen podpis (podrobnosti so opisane v uporabniških navodilih aplikacije na spletni strani <http://www.zbs-giz.si/zdruzenje-bank.asp?StructureId=1200>). Povratna sporočila (statusna sporočila) so podpisana s certifikatom FURS.

Podpisovanje sporočil mora biti v skladu s tehnično specifikacijo ZBS\_B2B komunikacijskega standarda. Potrdila za podpisovanje (javni ključi) se izmenjajo preko profilov (element profila je SignatureCertificate).

### Poimenovanje datoteke

Predmet izmenjave je datoteka, strukturirana v skladu z veljavno FATCA XML shemo, ki je objavljena na uradni spletni strani Uprave za notranje prihodke ZDA (»Internal Revenue Service – IRS«; v nadaljevanju: IRS): <https://www.irs.gov/businesses/corporations/fatca-xml-schemas-and-business-rules-for-form-8966> (v nadaljevanju: FATCA XML shema).

Datoteka mora biti pri vsakem pošiljanju enoumno poimenovana, tudi če je bila morda predhodno poslana datoteka s strani FURS zavrnjena.

V primeru uporabe spletne storitve ZBS\_B2BService **z lastno informacijsko rešitvijo**, mora biti ime datoteke sestavljeno iz elementov, ki tvorijo parameter »packageId« in ki so navedeni v spodnji tabeli:

|  |  |  |
| --- | --- | --- |
| Element | Število mest | Vsebina |
| Področje izmenjave | 5 | FATCA |
| Davčna številka poročevalske FI | 8 | 8 mestna veljavna davčna številka |
| Datum in ura | 17 | YYYYMMDDhhmmsssss |

Ločilo med posameznimi elementi je znak »-«.

Primer:

FATCA-12345678-20161003083540125

Ime datoteke na strani poročevalske FI, ki uporablja **informacijsko rešitev ZBSB2B**, je sestavljeno iz elementov:

|  |  |
| --- | --- |
| Deli imena datoteke | Vsebina |
| IDFURS | Enolični identifikator FURS pri zavezancu za poročanje |
| FURSFATCA | Vrsta sporočila |

kjer je ločilo med posameznimi elementi znak »­\_«, ter elementi (parametra »packageId«):

|  |  |  |
| --- | --- | --- |
| Element | Število mest | Vsebina |
| Področje izmenjave | 5 | FATCA |
| Davčna številka poročevalske FI | 8 | 8 mestna veljavna davčna številka |
| Datum in ura | 17 | YYYYMMDDhhmmsssss |

kjer je ločilo med posameznimi elementi znak »-«.

Primer:

IDFURS\_FURSFATCA\_FATCA-12345678-20201003083540125

Če datoteka ni poimenovana v skladu z zgoraj navedenim, FURS vrne status »statusId«, ki je različen od »OK«, in smatra, da od poročevalske FI ni dobil ničesar oz. ignorira prejet dokument (evidentirana je le napaka ob sprejemu). Poročevalska FI mora v tem primeru odpraviti napako ter ponovno poimenovati in poslati datoteko.

## Metoda »ReceivePackage« (sprejem povratnih informacij iz FURS)

Poročevalske FI pridobijo povratno informacijo (statusno sporočilo) od FURS preko metode »ReceivePackage«, ki jo morajo asinhrono klicati iz svojih aplikacij. Klic metode »ReceivePackage« je potrebno ponavljati (periodično enkrat na dan) vse dokler poročevalska FI ne dobi statusnega sporočila od FURS. Za potrditev prejema tega statusnega sporočila prevzetega preko metode »ReceivePackage« mora poročevalska FI klicati še metodo »AckPackage«.

Vrednost parametra »packageType« v klicu metode »ReceivePackage« mora biti »FURSFATCA«.

## Preveritev veljavnosti sporočila po FATCA XML shemi

Po prejemu FATCA sporočila od poročevalske FI FURS validira oziroma preveri tehnično veljavnost prejetega FATCA sporočila in poročevalski FI pripravi ustrezno povratno informacijo v obliki tehničnega statusnega sporočila.

Celoten proces validacije se sicer opravi na dveh ravneh, in sicer na ravni:

(1) tehnične validacije FURS in

(2) vsebinske validacije IRS.

FURS v procesu validacije preveri, ali prejeta sporočila ustrezajo [FATCA XML shemi](https://www.irs.gov/businesses/corporations/fatca-xml-schemas-and-business-rules-for-form-8966) in ali podatki v sporočilu ustrezajo pravilom in vrednostim, kot so določena z Navodilom za dostavo informacij in Tehničnim protokolom.

Tehnično statusno sporočilo FURS vsebuje informacijo o tehnični potrditvi ali tehnični zavrnitvi prejete FATCA datoteke. Tehnično zavrnitveno statusno sporočilo vsebuje seznam kod napak ter opis posameznih napak, ki so navedene v dokumentu »FATCA - Seznam kod napak«, ki je priloga Tehničnega protokola. Pri tem je treba upoštevati, da prazne vrednosti ali presledki niso dovoljeni. Hkrati FURS preverja tudi prisotnost vrednosti opcijskih elementov in atributov, kar pomeni, da če so le-ti poročani, ne smejo imeti prazne oziroma nepravilne vrednosti.

Statusno sporočilo FURS je generirano v skladu z FATCA XML shemo za statusna sporočila (FATCA NOTIFICATION XML).

V kolikor je FATCA sporočilo **tehnično veljavno**, FURS preko B2B kanala vrne poročevalski FI potrditveno statusno sporočilo. V elementu *NotificationContentTxt* je navedeno besedilo:

»Sporočilo je tehnično veljavno in bo posredovano na IRS«.

Sporočilo posamezne FI nato FURS posreduje na IRS, ki opravi vsebinsko preveritev sporočila. IRS v zvezi s tem vrne na FURS vsebinsko statusno sporočilo, FURS pa to sporočilo posreduje naprej poročevalski FI na enak način kot tehnično statusno sporočilo preko B2B kanala.

V kolikor FATCA sporočilo **ni tehnično veljavno**, FURS preko B2B kanala vrne poročevalski FI zavrnitveno statusno sporočilo. V sklopu *FATCARecordErrorGrp* sta navedena koda in ime napake v skladu z dokumentom FATCA – Seznam kod napak, ki je priloga Tehničnega protokola; v elementu *»ActionRequestedTxt«* pa je navedeno besedilo:

»Sporočilo tehnično ni veljavno. Zahteva se odprava napak in ponovna predložitev datoteke.«

V primeru tehničnih napak se torej FATCA sporočilo zavrne in ne posreduje na IRS. Poročevalska FI mora pripraviti in posredovati novo sporočilo.

## Prejem povratnih informacij s strani IRS

IRS posreduje povratno informacijo v obliki »NVF« sporočila (*Notification Valid File*) – potrditveno statusno sporočilo, ki ima dve možnosti:

* lahko potrjuje vsebinsko brezhibnost FATCA zapisov,
* lahko pa vsebuje opise napak posameznih zapisov, ki jih mora poročevalska FI odpraviti in ponovno posredovati datoteko s popravljenimi zapisi na FURS.

Vsebinske napake so podane v sklopu *FATCARecordErrorGrp.* Vsaka napaka vsebuje opis in rok za odpravo, ki je 120 dni. Kode napak so navedene v vodiču glede povratnih statusnih sporočil (FATCA Reports, International Compliance Management Model (ICMM) Notifications User Guids, ki je dostopen na spletni strani IRS, na povezavi <https://www.irs.gov/pub/irs-pdf/p5189.pdf> .

FATCA XSD shema za statusna sporočila (FATCA NOTIFICATION XML) in primeri statusnih sporočil IRS za brez napak/z napako na ravni zapisa:



## Reševanje napak

V primeru, da je vsebina FATCA sporočila nepravilna, bo v NVF datoteki naveden seznam napak. Vsaka napaka bo javljena v svojem sklopu *FATCARecordErrorFIGrp*. Pomen elementov:

* V elementu *DocRefId* je specificiran *AccountReport* (*AccountReport* ima enako vrednost elementa *DocRefId*) v originalnem FATCA dokumentu, kjer je prišlo do napake.
* V elementu *RecordLevelErrorCd* je koda napake.
* V elementu *FieldNm* je ime XML elementa v *AccountReport*, ki ima napačno vrednost. V primeru, da ima napačno vrednost več elementov, so le-ti ločeni s podpičjem.
* V elementu *FieldErrorTxt* je opis napake.

# Roki za izmenjavo podatkov

Zakonski rok za pošiljanje FATCA datotek na FURS je 31. 5. tekočega leta za preteklo leto. je Urnik dosegljivosti storitev komunikacijskega kanala ZBSB2B in izmenjave sporočil z FURS je 24/7.

# Tretje osebe kot ponudniki storitev

Zakon o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 25/14 – ZFU, 40/14 – ZIN-B, 90/14, 91/15, 63/16, [69/17](http://www.uradni-list.si/1/objava.jsp?sop=2017-01-3269), [13/18](http://www.uradni-list.si/1/objava.jsp?sop=2018-01-0544) – ZJF-H, [36/19](http://www.uradni-list.si/1/objava.jsp?sop=2019-01-1628) in [66/19](http://www.uradni-list.si/1/objava.jsp?sop=2019-01-2928)) - nadaljnjem besedilu ZdavP-2) v 266.f členu določa, da lahko minister, pristojen za finance, določi, da se poročevalskim finančnim institucijam Slovenije dovoli uporaba storitev tretjih oseb kot ponudnikov storitev pri izpolnjevanju obveznosti iz VI. poglavja četrtega dela ZDavP-2. V zvezi s tem je bil zato sprejet 86.b člen Pravilnika o izvajanju ZDavP-2 (Uradni list RS, št. [141/06](http://www.uradni-list.si/1/objava.jsp?sop=2006-01-6164), [46/07](http://www.uradni-list.si/1/objava.jsp?sop=2007-01-2513), [102/07](http://www.uradni-list.si/1/objava.jsp?sop=2007-01-5128), [28/09](http://www.uradni-list.si/1/objava.jsp?sop=2009-01-1193), [101/11](http://www.uradni-list.si/1/objava.jsp?sop=2011-01-4337), [24/12](http://www.uradni-list.si/1/objava.jsp?sop=2012-01-0925), [32/12](http://www.uradni-list.si/1/objava.jsp?sop=2012-01-1402) – ZDavP-2E, [19/13](http://www.uradni-list.si/1/objava.jsp?sop=2013-01-0659), [45/14](http://www.uradni-list.si/1/objava.jsp?sop=2014-01-1838), [97/14](http://www.uradni-list.si/1/objava.jsp?sop=2014-01-4077), [39/15](http://www.uradni-list.si/1/objava.jsp?sop=2015-01-1618), [40/16](http://www.uradni-list.si/1/objava.jsp?sop=2016-01-1765), [85/16](http://www.uradni-list.si/1/objava.jsp?sop=2016-01-3704), [30/17](http://www.uradni-list.si/1/objava.jsp?sop=2017-01-1605), [37/18](http://www.uradni-list.si/1/objava.jsp?sop=2018-01-1843), [43/19](http://www.uradni-list.si/1/objava.jsp?sop=2019-01-1999), [80/19](http://www.uradni-list.si/1/objava.jsp?sop=2019-01-3654) in [106/20](http://www.uradni-list.si/1/objava.jsp?sop=2020-01-2002)), ki določa, da se poročevalskim finančnim institucijam Slovenije dovoli, da lahko uporabijo storitve tretjih oseb kot ponudnikov storitev pri izpolnjevanju obveznosti iz VI. poglavja četrtega dela ZDavP2, pri čemer morajo poročevalske finančne institucije o tem predhodno obvestiti finančno upravo.

## Pridobitev digitalnega in strežniškega potrdila

V primeru, da FATCA sporočilo oddaja v imenu finančne institucije tretja oseba, mora ta oseba pridobiti digitalno potrdilo za dostopanje do eDavkov, prav tako pa tudi strežniško potrdilo. Finančna institucija (t.j. pooblastitelj) mora o tem, kdo bo v njenem imenu oddajal FATCA sporočilo, obvestiti FURS na obrazcu, ki je objavljen pod rubriko [Tehnične informacije na spletni strani FURS](http://www.fu.gov.si/fileadmin/Internet/Nadzor/Podrocja/FATCA/Opis/Tehnicne_zahteve_za_posiljanje_informacij_Financni_upravi_Repiblike_Slovenije.zip) [www.fu.gov.si/fatca](http://www.fu.gov.si/nadzor/podrocja/mednarodna_izmenjava/fatca/) (v ZIP datoteki Tehnične zahteve za pošiljanje informacij Finančni upravi Republike Slovenije).

## Način oddaje obrazca

Finančna institucija (pooblastitelj) mora FURS obvestiti o osebi (pooblaščencu), ki bo v njenem imenu oddala FATCA poročilo. V ta namen mora izpolniti »Obrazec za dodelitev in preklic zunanjih pooblastil v zvezi s sporočanjem informacij o finančnih računih«. Obrazec mora finančna institucija poslati na elektronski naslov [fatca.produkcija.fu@gov.si](mailto:fatca.produkcija.fu@gov.si). Pooblastilo velja do preklica s strani finančne institucije, ki nastopa v vlogi pooblastitelja.

V primeru, da FATCA sporočilo odda tretja oseba, za katero ni bilo oddanega pooblastila, bo FURS takšno sporočilo zavrnil.

# Priloge

* Navodilo za registracijo strežniškega potrdila v sistemu eDavki (objavljeno v dokumentu pod rubriko [Tehnične informacije na spletni strani FURS](http://www.fu.gov.si/fatca) [www.fu.gov.si/fatca](https://www.fu.gov.si/nadzor/podrocja/mednarodna_izmenjava/fatca/) - v ZIP datoteki Tehnične zahteve za pošiljanje informacij Finančni upravi Republike Slovenije).
* Obrazec za dodelitev in preklic zunanjih pooblastil v zvezi s sporočanjem informacij o finančnih računih (objavljeno v dokumentu pod rubriko [Tehnične informacije na spletni strani FURS](http://www.fu.gov.si/fatca) [www.fu.gov.si/fatca](https://www.fu.gov.si/nadzor/podrocja/mednarodna_izmenjava/fatca/) - v ZIP datoteki Tehnične zahteve za pošiljanje informacij Finančni upravi Republike Slovenije).
* Dokument FATCA - Seznam kod napak.